CELEX: 62006CA0393
Language: sk
Date: 2008-04-10 00:00:00
Title: Vec C-393/06: Rozsudok Súdneho dvora (štvrtá komora) z  10. apríla 2008 (návrh na začatie prejudiciálneho konania, ktorý podal Vergabekontrollsenat des Landes Wien – Rakúsko) – Ing. Aigner, Wasser-Wärme-Umwelt, GmbH/Fernwärme Wien GmbH (Verejné zmluvy — Smernica 2004/17/ES a smernica 2004/18/ES — Obstarávateľ vykonávajúci činnosti, na ktoré sa vzťahuje časť pôsobnosti smernice 2004/17/ES a časť pôsobnosti smernice 2004/18/ES — Inštitúcia, ktorá sa spravuje verejným právom — Verejný obstarávateľ)

24.5.2008   
            
            
               SK
            
            
               Úradný vestník Európskej únie
            
            
               C 128/9
            
         Rozsudok Súdneho dvora (štvrtá komora) z 10. apríla 2008 (návrh na začatie prejudiciálneho konania, ktorý podal Vergabekontrollsenat des Landes Wien – Rakúsko) – Ing. Aigner, Wasser-Wärme-Umwelt, GmbH/Fernwärme Wien GmbH
   (Vec C-393/06) (1)
   
   (Verejné zmluvy - Smernica 2004/17/ES a smernica 2004/18/ES - Obstarávateľ vykonávajúci činnosti, na ktoré sa vzťahuje časť pôsobnosti smernice 2004/17/ES a časť pôsobnosti smernice 2004/18/ES - Inštitúcia, ktorá sa spravuje verejným právom - Verejný obstarávateľ)
   (2008/C 128/14)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Vergabekontrollsenat des Landes Wien
   Účastníci konania pred vnútroštátnym súdom
   
      Žalobca: Ing. Aigner, Wasser-Wärme-Umwelt, GmbH
   
      Žalovaný: Fernwärme Wien GmbH
   Predmet veci
   Návrh na začatie prejudiciálneho konania – Vergabekontrollsenat des Landes Wien – Výklad článku 2 ods. 1 a článku 3 smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (Ú. v. ES L 134, s. 1; Mim. vyd. 06/007, s. 19) a výklad článku 1 ods. 9 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. ES L 134, s. 114; Mim. vyd. 06/007, s. 132) – Zadávanie zákazky na výstavbu vykurovacích zariadení – Verejným obstarávateľom je podnik kontrolovaný mestom Viedeň, ktorý poskytuje verejné služby (dodávky tepla) – Inštitúcia, ktorá sa spravuje verejným právom – Posúdenie podmienok hospodárskej súťaže – Uplatnenie európskeho zadávacieho konania aj na činnosti vykonávané v rámci hospodárskej súťaže (v danom prípade klimatizačných systémov) – Infekčná teória – Neexistencia krížových dotácií
   Výrok rozsudku
   
               1.
            
            
               Obstarávateľ v zmysle smernice Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb musí uplatniť postup stanovený v uvedenej smernici iba pri zadávaní zákaziek súvisiacich s činnosťami, ktoré tento subjekt vykonáva v jednom alebo vo viacerých odvetviach stanovených v článkoch 3 až 7 tejto smernice.
            
         
               2.
            
            
               Subjekt, akým je Fernwärme Wien GmbH, musí byť považovaný za inštitúciu, ktorá sa spravuje verejným právom, v zmysle článku 2 ods. 1 písm. a) druhého pododseku smernice 2004/17 a článku 1 ods. 9 druhého pododseku smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby.
            
         
               3.
            
            
               Zákazky zadané subjektom, ktorý je inštitúciou, ktorá sa spravuje verejným právom, v zmysle smernice 2004/17 alebo smernice 2004/18, a ktoré súvisia s výkonom činností, ktoré tento subjekt vykonáva v jednom alebo vo viacerých odvetviach stanovených v článkoch 3 až 7 smernice 2004/17, sa vzťahujú postupy stanovené v tejto smernici. Na všetky ostatné zákazky zadané týmto subjektom v súvislosti s výkonom iných činností sa však vzťahujú postupy stanovené v smernici 2004/18. Každá z týchto dvoch smerníc sa uplatňuje bez rozdielu medzi činnosťami, ktoré uvedený subjekt vykonáva s cieľom uskutočniť svoje poslanie plniť potreby všeobecného záujmu, a činnosťami, ktoré tento subjekt vykonáva v rámci hospodárskej súťaže, a to aj pri existencii účtovníctva, ktoré je vedené tak, aby činnosti, ktoré tento subjekt vykonáva, boli oddelené s cieľom vyhnúť sa krížovému financovaniu medzi jednotlivými odvetviami.
            
         
      (1)  Ú. v. EÚ C 310, 16.12.2006.